
Darllen stori i blant â rhesymeg ac adfyfyriad
Tasg 1:
O fewn yr aseiniad hwn mi fyddaf yn adfyfyrio ar fy mhrofiad o ddarllen stori i blant tra oeddwn ar fy Mhrofiad Addysgol Proffesiynol. Mi fyddaf yn adfyfyrio ar fy hun yn darllen stori Gymreig i’r dysgwyr o’r Cyfnod Sylfaen ym mlwyddyn 2. Roedd yn bwysig i gadw yng nghipolwg tra’n cynllunio bod y dosbarth wedi’u chymysgu gyda blwyddyn 1 a 2 yn ôl eu gallu. Roedd yn profi i fod yn anodd i chwilio stori i’r dosbarth gyfan o ran y thema Dewi Sant, felly penderfynais fynd am y stori ‘Dewi ar Daith’ gan Nanna Ryder a Carys Richards (2010). Canolbwyntiais ar yr Safon SAC S3.3.1, sef creu perthynas llwyddiannus gyda’r dysgwyr ond cadw disgwyliadau uchel gan creu amgylchedd dysgu pwrpasol mae dysgwyr yn teimlo'n ddiogel ac yn hyderus (Llywodraeth Cymru, 2009). Roedd fy ngweithgaredd yn adlewyrchu dealltwriaeth y dysgwyr o ran y stori. Nod y weithgaredd oedd, erbyn diwedd y wers bydd y disgyblion wedi ail-ysgrifennu stori Dewi ar Daith yng ngeiriau hun. Y meini prawf oedd rhoi trefn cywir wrth ail-greu stori Dewi ar Daith, gwrando yn astud gan ateb cwestiynau tra’n clywed y stori, yn olaf ysgrifennu yn annibynnol gan ddefnyddio brawddegau llawn. Gwelaf yn bwysig i gwahaniaethu o ran y gefnogaeth i bob grŵp felly creais wahanol daflenni cefnogaeth megis banc geiriau a phatrymau brawddeg.
Nifer o eiriau: 220

Tasg 2:

	Stori: Dewi ar Daith, gan Nanna Ryder, Carys Richards a Brett Breckon (2010).

https://youtu.be/-lxcFpU5UGY 

Amser: 5 munud a 33 eiliad.




Tasg 3:
Gan mai y tro olaf i mi ddarllen y llyfr yma oedd i’r grŵp gallu-is, gwelais fod yn rhaid i mi gwahaniaethu a newid sut roeddwn yn darllen i’r dysgwr gan newid y cwestiynau roeddwn yn eu holi iddyn hwy, gan bod eu lefelau Cymraeg yn is. Teimlais yn nerfus cyn dechrau gan nad oeddwn yn rhy siŵr pa ymateb fydd gyda’r dysgwyr o ran y stori dewisais a’r dasg roeddwn wedi ei pharatoi.  Yn gyffredinol gyda darllen y stori a’r weithgaredd dilynol, roeddwn yn hapus gyda sut oedd popeth wedi mynd, gan gofio mai hon oedd y tro cyntaf i mi gymryd wers gyda’r grŵp gallu is o flwyddyn 1 a 2. Ar y cyfan mi wnes i fwynhau darllen a gwneud gweithgaredd gyda’r grŵp hon a gweld nifer yn cyflawni’r dasg i safon dda. 
Pan yn darllen y stori roeddwn yn gofyn cwestiynau cyffredinol o ran digwyddiadau yn y stori, er mwyn rhoi help gyda’r weithgaredd, ac roedd y dysgwyr yn ymateb yn dda i’r cwestiynau ar y cyfan. Yn ôl ‘Tacsonomeg Bloom’ cred dylid gofyn cwestiynau i’r dysgwyr o ran meddwl yn sylfaenol er mwyn medru asesu’r gwybodaeth a dealltwriaeth y dysgwyr o ran y stori. Wrth fy mod i yn cadw gofyn cwestiynau, megis ‘Beth yw Eglwys?’, mi fydd yn arwain i mi ceisio darganfod dealltwriaeth y dysgwyr o ran cynnwys y stori i gyd. Mi fydd hyn yn ymofyn i’r dysgwyr gael “complex processing knowledge” a gweler Bloom ei fod hi’n bwysig i athrawon medru asesu y dysgwyr o ran eu gallu i ymroi, dadansoddi, synthesu, a gwerthuso y gwybodaeth ar ôl darllen y stori er mwyn rhoi cymorth lle bu angen, Bloom (1956). 
Yn ôl Estyn gweler yn bwysig ‘Pan fydd athrawon yn arddangos medrau iaith mewn modd eglur, caiff disgyblion eu helpu i ddeall a chymhwyso’r hyn y maent wedi’i ddysgu drostynt eu hunain’ Estyn (2009). Wrth feddwl am hyn roeddwn yn hapus gyda’r ffordd roeddwn wedi darllen i’r grŵp, gan roedd nifer o’r dysgwyr yn barod i cynnig ateb i’r cwestiynau holais iddyn. Roedd hefyd yn bwysig i mi dalu sylw ar sut oeddwn yn gofyn y cwestiwn yn ieithyddol, er mwyn rhoi fodel da i’r dysgwyr o ran y Gymraeg ar bob achlysur.
Cred yr athrawes ddosbarth byddai’n  haws i mi ddarllen y stori i bob grŵp yn unigol er mwyn addasu sut roeddwn yn ei darllen a pha cwestiynau roeddwn yn eu holi, er mwyn cyrraedd pob gallu. Roeddwn yn hapus eu bod nhw wedi gwrando yn astud arnaf er oedd y dosbarth yn swnllyd ar adegau.  
Teimlais fod y weithgaredd yn un effeithiol i weld a oedd y dysgwyr wedi deall y stori. Gan fod dosbarth blwyddyn 1 a 2 wedi eu rhannu i fewn i pum grŵp o 10 dysgwyr  yn ôl lefelau gallu roedd yn holl bwysig i mi wahaniaethu’r gweithgaredd ar sail gallu y dysgwyr. Gwelais yn anodd ar ddechrau fy nghynllunio i’r stori a’r gweithgaredd hon, sut oeddwn i am wahaniaethu'r gwers ar sail gallu, gan nad oedd gennaf y gwybodaeth o sut bydd pob grŵp yn ymdopi gyda’r dasg a’r stori, gan fod yna ystod eang o allu ym mhob grŵp gwahanol. Cred Vygotsky yn y pwysigrwydd o gwahaniaethu gwersi o ran gallu y dysgwyr ond rhaid gwneud hyn ar ôl i’r athrawes gael wybodaeth o’r gallu wahanol sydd o fewn y grwpiau gwahanol. Dywedir Vygotsky  ‘by having a knowledge of what a child already knows should inform the next stage of learning and what interventions are necessary  to enable successful learning’ (TNA 2010). Mi wnes i cymryd hyn i ystyriaeth pan yn darllen stori i grwp gallu is a fel y gwelir roeddwn yn gofyn cwestiynau syml ond yn heriol iddynt hwy wrth i mi gofio bod pob un unigolyn yn wahanol a bydd angen newid fy strategaeth ar rhai adegau er mwyn gwneud y dasg yn cyraeddadwy i bob un.
Ar ôl i mi ddarllen y stori i’r dysgwyr ac esbonio’r dasg roedd y dysgwyr wedi mynd ati i ddechrau’r dasg yn sionc, roedd hyn wedi rhoi hwb i mi fod y dysgwyr wedi deall y stori. Roedd rhai dysgwyr wedi ymddangos i weld y dasg yn heriol ar rhai adegau felly roedd angen rhoi cymorth ond roedd pob un wedi cyflawni’r dasg i safon uchel ac o fewn yr amser osodwyd, gwelais hyn yn arwydd fod y dysgwyr wedi deall y stori ac yna’n medru mynd ati i ail-ddweud y stori yng ngeiriau eu hunain heb anhawster.
Cefais adborth o’r dysgwyr a dywedodd rhai dysgwyr eu fod wedi mwynhau y weithgaredd ac roedd wedi bod yn dipyn o hwyl iddyn, gwelais hyn fel arwydd roeddent wedi mwynhau’r stori a’i cynnwys. Roedd yn holl bwysig i mi eirio’r cwestiynau o ran y stori mewn ffordd a fyddai’n sicrhau na fyddai’n rhy anodd iddyn nhw i golli diddordeb yn y stori. Ar ddiwedd y wers, holais i’r dysgwyr os oeddent yn credu eu bod wedi cyrraedd yr amcanion dysgu a gwnaeth pob un dysgwr cytuno eu bod wedi cyrraedd nod y wers. 
Gwelais fod y weithgaredd wedi bod yn heriol i rai o’r dysgwyr ond wrth i mi wahaniaethu ar sut oeddwn yn dweud y stori a pha gefnogaeth roeddwn yn rhoi i’r dysgwyr. Roedd y gweithgaredd gwahaniaethol yn addas, gan olygu bod y dysgwyr yn medru cyflawni’r dasg heb unrhyw amheuaeth ac yn gwerthfawrogi’r darlleniad. Yn ôl Dyfodol Llwyddiannus (2015) cred y testun bod defnyddio llenyddiaeth yn dda yn ‘gallu creu cariad at ddarllen a fydd yn cyfoethogi bywydau ac yn cyfrannu at les yn awr ac yn y dyfodol.’ (Donaldson, tud. 48) i’r dysgwyr. Teimlaf fy mod wedi llwyddo i gwneud hyn, wrth i’r dysgwyr cyflawni’r gwaith roedd yn dda i glywed eu fod wedi mwynhau’r dasg a tro nesaf mi fyddaf yn gobeithio’r rhoi cyfle iddynt i fod yn fwy greadigol, gan greu lluniau o bob un tudalen i’r stori.
Wrth ail-ymweld a’r fideo o fy hunain yn darllen y stori sylwais fod lefel uchel iawn yn y dosbarth a gan mai nid y grŵp roeddwn yn darllen i oedd yn gwneud sŵn, dylaf wedi cymryd mwy o sylw o ran aflonyddu lefel isel gan nad oeddwn wedi sylwi llawer ohono tra oeddwn yn darllen i’r  grŵp.  Bydd yn bwysig i mi  ystyried sut dylaf datrys hwn y tro nesaf  gan gwneud yn siŵr na fydd yn ymyrryd ar y wers yn gyfan.  Gan adfyfyrio ar fy narlleniad gwelaf y dylaf gwneud yn flaenoriaeth i atgoffa’r dysgwyr am reolau’r dosbarth a sut dylid bawb ymddwyn tra’n gwrando ar stori. Gwelaf y fyddai o fudd i fynd i’r afael ag aflonyddu lefel isel, yn arwain i’r dysgwyr dysgu i’r gorau posib o ran cyfoethogi iaith a’u sgiliau darllen yn y Gymraeg. 
Gan fy mod wedi adfyfyrio ar sut oeddwn wedi ddarllen y stori i’r dysgwyr mae’n bwysig i mi weld sut gallaf symud ymlaen a beth dylaf gwneud nesaf. Yn y dyfodol, gwnaf gwneud y gorau fedraf i greu awyrgylch fwy tawel a bod yna fwy o heddwch i’r dysgwyr medru canolbwyntio yn fwy dwys ar y stori. Gwelaf fod hyn yn holl bwysig i gwneud er mwyn sicrhau bod y dysgwyr yn cael y cyfle gorau posib i ddatblygu a gwneud cynnydd o fewn y wers. 
Credaf ei fod hi’n bwysig i mi eto gwneud ymchwil blaenorol o ran sut i ddarllen i grwpiau gwahanol gyda wahanol gallu gan gofio ‘The teacher's use of language provides an important model for children's vocabulary development. By modelling the use of sophisticated words, teachers can promote students' vocabulary growth and word consciousness.’ Lane, H.B., & Allen, S. (2010). Athrawon fydd yr dylanwad fwyaf i dysgwyr o ran darllen, felly gwelaf yn bwysig I mi gwneud yn siŵr fy mod yn darparu’n addas I pob un dysgwr yn y dosbarth pan yn darllen I’r dosbarth.

